ड्युटी समयमा अस्पताल नबस्नेलाई कारबाही नभएर पनि यस्तो बेथिति देखिएको हो । सरकारीका उपकरण बिगारेर निजीमा बिरामी पठाउने खेलले पनि समस्या आएको छ । सरकारी अस्पतालका डाक्टर, स्वास्थ्यकर्मी र कर्मचारीले किन यस्तो हर्कत गर्छन् त भन्दा उनीहरुलाई पर्याप्त इन्सेन्टिभ नभएर नै हो । त्यसकारण सरकारले आफ्ना अस्पतालका डाक्टर, स्वास्थ्यकर्मी आदि जनशक्तिलाई इन्सेन्टिभ बढाएर जनतामुखी काम गर्न उत्प्रेरित गर्नु जरुरी छ । सरकारी अस्पतालमा सबैभन्दा बढी हेपाइमा परेको जनशक्ति ‘नर्सिङ स्टाफ’ हुन् । बिरामीसँग धेरै समय बिताउनुपर्ने उनीहरुको पनि समस्या समाधान गरेर सेवा प्रभावकारी बनाउने तर्फ म लाग्छु।
